**Kære hundeejere!**

En gang om året – gennemfører vi et lille tjek på, hvad I har lært jeres hunde.

Vi gennemfører en særlig ”for sjov prøve”, der er en meget venlig udgave af DKK´s gamle klasse I.

Man kan ikke dumpe! Prøven skal være med til at give dig som hundefører en idé om, hvad der går godt, og hvad der skal arbejdes mere på. Den giver dig og din hund erfaring i at gå op til en prøve. Der må **ikke** gives godbidder under øvelserne (men gerne efter, på et, af dommeren, anvist sted) Uanset hvordan I klarer jer til prøven, er din hund stadig verdens bedste! Og husk, går noget ikke helt perfekt, er det altid førerfejl! 😊

**Forklaring til øvelserne i begynderprøven:**

**Tandvisning**

(Begge sider + fortænder vises af føreren) Max 20 point

Husk, at det er dommeren, der skal se tænderne! (Træn hjemme foran et spejl)

Pas på med ikke at holde for hundens øjne eller snude (Det er ubehageligt for hunden)

Tal venligt til hunden, som må sidde eller stå under øvelsen.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lineføring**  Max 20 point

Start med hunden på plads. Dommeren dirigerer derefter gang, vendinger og løb + 2 skridt frem og 2 skridt tilbage. Ved 2 skridt tilbage må hunden gå bagom eller svirpe ind på plads.

Når fører stopper op skal hunden sætte sig på plads.

Der må tales med hunden under hele øvelsen og gives verbale kommandoer ved

alle igangsætninger
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Stå** Max 20 point

Start med hunden på plads. På dommerens tegn går I frem til markering (5 meter).

Her får føreren hunden til at stå.

Hunden må beholde linen på, som bare kan lægges. Fører går herefter 1 meter ud foran hunden og vender rundt og går direkte tilbage og rundt om hunden, som derefter tages med på en pladskommando, indtil dommeren beder dem stoppe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hente genstand** Max 20 point

Til denne øvelse må fører selv medbringe en genstand (legetøj, apportbuk el. lign.) Genstanden lægges ud på 5 meters afstand, og hunden skal derefter hente den på kommando. Fører må holde hunden mens genstanden lægges ud. Der stilles ikke krav om, at hunden skal aflevere korrekt (dvs. sidde på plads og holde genstand indtil der gives slip/tak-kommando) men blot om at den bringer genstanden tilbage.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Spring**  Max 20 point

Hunden sættes af foran springet, hvorefter føreren går over på den anden side af springet.

På dommerens kommando (værsgo) kaldes hunden over springet, med kommandoen ”SPRING” og ender ved føres venstre side

Bedømmelsen gælder væsentligt, om hunden forstår springkommandoen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dæk** Max 20 point

Start med hunden på plads. På dommerens tegn dækkes hunden af.

Må, men skal ikke, beholde linen på, som kan lægges på jorden

Hunden skal kunne ligge dæk i 20 sek. fra det øjeblik, føreren er komme på plads 5 meter fra hunden.

Fører går tilbage til hund, som bliver liggende til fører får den op i sid

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Indkald** Max 20 point

Hunden må holdes af dommeren. Føreren må **løbe** ud til mærket, ca. 15 meter væk

Hunden kaldes på plads (hundens navn + kom/plads), når dommeren giver tegn. Hunden må komme ind bagom eller svirpe ind. Skal ende i sit på føres venstre side

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Helhedsindtryk**  Max 20 point Der vurderes på: Samarbejde, kontakt, arbejdsglæde og forståelse af øvelserne